Жалба, подадена на 23 февруари 2023 г. — Medela/EUIPO (THE SCIENCE OF CARE)
(Дело T-97/23)
Език на производството: немски
Страни
Жалбоподател: Medela Holding AG (Бар, Швейцария) (представители: M. Hartmann, S. Fröhlich и H. Lerchl, адвокати)
Ответник: Служба на Европейския съюз за интелектуална собственост (EUIPO)
Данни за производството пред EUIPO
Спорна марка: посочваща Европейския съюз международна регистрация на словната марка „THE SCIENCE OF CARE“ – посочваща Европейския съюз международна регистрация № 1 635 852
Обжалвано решение: решение на четвърти апелативен състав на EUIPO от 2 декември 2022 г. по преписка R 1163/2022-4
Искания
Жалбоподателят моли Общия съд:
да отмени обжалваното решение, що се отнася до частичното отхвърляне на искането за разширяване на обхвата на предоставяната закрила за международната регистрация № 1 635 852 „THE SCIENCE OF CARE“, доколкото апелативният състав отказва закрила на марките за услуги от клас 44: „отдаване под наем на помпи за изцеждане на кърма и вакуумни помпи; консултантски и информационни услуги относно медицински продукти; консултантски услуги относно медицинска апаратура и медицински инструменти“;
да осъди EUIPO да заплати съдебните разноски.
Изложени основания
Нарушение на член 94, параграф 1, първо изречение от Регламент (ЕС) 2017/1001 на Европейския парламент и на Съвета;
Нарушение на член 7, параграф 1, буква б) от Регламент (ЕС) 2017/1001 на Европейския парламент и на Съвета.
____________